ΓΡΑΠΤΗ ΕΡΩΤΗΣΗ E-0321/02

υποβολή: Sir Robert Atkins (PPE-DE) προς την Επιτροπή

(12 Φεβρουαρίου 2002)

Θέμα: Προετοιμασίες για το Ευρωπαϊκό Συμβούλιο της Βαρκελώνης

Το Ευρωπαϊκό Συμβούλιο της Λισσαβώνας του 2000 κάλεσε τα κράτη μέλη και, οσάκις εκρίνετο σκόπιμο, την Κοινότητα να εξασφαλίσουν ότι οι προδιαγραφές συχνότητας για μελλοντικά συστήματα κινητών επικοινωνιών θα εφαρμοσθούν εγκαίρως και αποτελεσματικά. Η πλήρως ολοκληρωμένη και ελευθερωμένη αγορά τηλεπικοινωνιών θα έπρεπε να έχει ολοκληρωθεί περί τα τέλη του 2001. Πιστεύει η Επιτροπή ότι επετεύχθη αυτός ο στόχος·

Απάντηση του κ. Liikanen εξ ονόματος της Επιτροπής

(18 Μαρτίου 2002)

Στο Ευρωπαϊκό Συμβούλιο της Λισαβώνας (23 και 24 Μαρτίου 2000) ζητούνταν από το Συμβούλιο και το Ευρωπαϊκό Κοινοβούλιο να περατώσουν το συντομότερο δυνατό το 2001 τις εργασίες επί των νομοθετικών προτάσεων που εξήγγειλε η Επιτροπή μετά την ανασκόπηση του 1999 του κανονιστικού πλαισίου για τις τηλεπικοινωνίες. Ζητούνταν επίσης: από τα κράτη μέλη και ενδεχομένως τη Κοινότητα να εξασφαλίσουν την έγκαιρη και αποτελεσματική ρύθμιση των όρων εκχώρησης των συχνοτήτων των μελλοντικών συστημάτων κινητής τηλεπικοινωνίας. Μέχρι τα τέλη του 2001 πρέπει να έχουν συσταθεί πλήρως ολοκληρωμένες και απελευθερωμένες αγορές τηλεπικοινωνιών.

Το νέο κανονιστικό πλαίσιο για τα δίκτυα ηλεκτρονικών επικοινωνιών καιπηρεσιών θεσπίστηκε από το Συμβούλιο των Υπουργών στις 14 Φεβρουαρίου 2002(1). Το νέο νομοθετικό πακέτο αποσκοπεί στην εμπέδωση της εσωτερικής αγοράς για την κοινωνία της πληροφορίας με τη θέσπιση ενός αρμονικότερου πλαισίου ρύθμισης των ηλεκτρονικών επικοινωνιακών δικτύων καιπηρεσιών. Ως μέρος του πακέτου αυτού, θεσπίστηκε μια απόφαση(2) για το κανονιστικό πλαίσιο μιας πολιτικής για φάσμα ραδιοσυχνοτήτων στη Κοινότητα. Δυνάμει των όρων της απόφασης αυτής, η Επιτροπή θα είναι σε θέση να συζητεί σε τακτικά διαστήματα θέματα πολιτικής ραδιοσυχνοτήτων με τα κράτη μέλη και σε συνεργασία με τους αρμόδιους διεθνείς οργανισμούς ενώ, ανάλογα με τις ανάγκες, θα θεσπίζονται τα ενδεδειγμένα εκτελεστικά και νομοθετικά μέτρα με στόχο την εξασφάλιση εναρμονισμένων όρων σε ό,τι αφορά τη διαθεσιμότητα και αποτελεσματική αξιοποίηση των ραδιοσυχνοτήτων.

Σε ό,τι αφορά την απελευθέρωση του τομέα των τηλεπικοινωνιών, η Επιτροπή ανέφερε ότι: οι αγορές τηλεπικοινωνιών στα περισσότερα κράτη μέλη είναι ανοικτές στον ανταγωνισμό από 1ης Ιανουαρίου 1998 και η τελευταία απελευθέρωση της αγοράς έγινε την 1η Ιανουαρίου 2001. Σήμερα το σύνολο του πληθυσμού δώδεκα κρατών μελών είναι σε θέση να επιλέγει μεταξύ πέντε και πλέον φορέων για τιςπεραστικές και διεθνείς κλήσεις και σε έξι κράτη μέλη και για τις τοπικές κλήσεις. Ο ανταγωνισμός αυτός θα ενισχυθεί και θα ενταθεί μετά την έναρξη ισχύος, την άνοιξη του 2003, της νέας νομοθεσίας η οποία θεσπίστηκε πρόσφατα.(3)

Τελικά, σε ό,τι αφορά τις προϋποθέσεις σχετικά με τις συχνότητες των μελλοντικών συστημάτων κινητής επικοινωνίας, θα πρέπει να σημειωθεί ότι όλα τα κράτη μέλη κράτησαν συχνότητες με την προοπτική έλευσης στην αγορά των κινητών τηλεπικοινωνιών τρίτης γενεάς (συμπεριλαμβανομένου του συστήματος παγκόσμιας κινητής τηλεπικοινωνίας) που αναμένεται να παίξουν σημαντικό ρόλο, καθιστώντας τους ευρωπαίους πολίτες μέλη μιας πραγματικής κοινωνίας της πληροφορίας.

(1) 6111/02 (Press 29-G).

(2) δεν έχει δημοσιευθεί ακόμη.

(3) SEC(2002)29/2.